Şipton Ana

Ursula SauteylGreenwood, Susan Witchcraft & Practical Magic. p.114. . London: Published by Hermes House for Anness Publishing, 2006. (), bəzən Ursula Sonthil, daha çox tanınan adı ilə Şipton Ana (; () — ingilis falçı qadını və gələcəkdən xəbər verən şəxs olmuşdur. O, guya çoxsaylı qeyri-adi dərəcədə dəqiq proqnozlar vermişdir. Bunlara 1665–1666-cı illərdə Londonda baş verən böyük taun, ispan armadasının hücumu və 1666-cı il Böyük London yanğını da daxil edilir.

Hazırda hesab olunur ki, Şipton Ana obrazı böyük ölçüdə mifləşdirilmişdir və onun əksər “proqnozları” ölümündən sonra başqaları tərəfindən tərtib edilmişdir. Baxmayaraq ki, onun qeydlərinin bir sıra gündəliklərdə yazıldığı güman edilir, əsərləri onun ölümündən səksən il sonra — yalnız 1641-ci ildə nəşr olunmuşdur. Onun proqnozlarının ən mühüm kitabı isə Riçard Hed tərəfindən tərtib edilmiş və 1684-cü ildə çap olunmuşdur.

Hed sonradan Şipton haqqında mövcud olan demək olar ki, bütün bioqrafik məlumatları tədqiq etdiyini hesab edirdi. Onun iddiasına görə, o, Yorkşirdə, Nersboro qəsəbəsində, hazırda “Şipton Ana mağarası” kimi tanınan yerdə anadan olmuşdur. Ursula olduqca çirkin qadın sayılırdı — hətta “şeytanın qızı” adlandırılırdı. Hedin məlumatına görə, o, 1512-ci ildə York yaxınlığında yerli dülgər Tobi Şiptonla evlənmiş, həyatının sonunadək fala baxmış və proqnozlar vermişdir.

 Proqnozları 


Ana Şiptonun ən məşhur proqnoz nümunələri müasir sivilizasiyanın bir çox cəhətlərini qabaqcadan görür və dünyanın 1881-ci ildə sonunun gələcəyini xəbər verir; lakin indi məlumdur ki, bu, XIX əsrdə uydurulmuş saxtakarlıqdır və 1862-ci ilə qədər çap olunmamışdır:

Atı olmayan arabalar hərəkət edəcək,
Qəzalar isə dünyanı kədərə qərq edəcək.
Fikirlər dünyanı dolaşacaq,
Bir an içində.

Dünya alt-üst olacaq,
Ağac kökündə qızıl tapılacaq.
Adam təpələrdən keçəcək,
Amma onun atı olmayacaq.

Su altında insanlar gəzəcək,
Gedəcək, yatacaq, hətta danışacaq.
İnsanı göydə görəcəklər,
Ağ, qara, hətta yaşıl rəngdə.

Dəmir suda üzəcək,
Taxta gəmilər kimi asanlıqla.
Qızıl tapılacaq və göstəriləcək,
Hələ tanınmayan bir ölkədə.

Od və su möcüzələr yaradacaq,
İngiltərə nəhayət düşməni yaxın buraxacaq.
Dünya sona yaxınlaşacaq,
Min səkkiz yüz səksən birinci ildə.

 İstinadlar 

 Xarici keçidlər 


 Mother Shipton’s Cave 
 Mother Shipton at the Museum of Hoaxes site 
 An 1881 Essay about Mother Shipton by William H Harrison 
 Mother Shipton’s Prophecies 
 Mother Shipton, Her Life and Prophecies Mysterious Britain & Ireland 
Kateqoriya:Öncəgörənlər